Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 181

b) Síkbeli alakzatok nagyítása és kicsinyítése 2 óra Egyszerű ábrák kicsinyítése és nagyítása szabadkézzel és geometriai szerkesztéssel. A hasonlóság fogalma. Kicsinyítés (pl. térképek) és nagyítás (pl. mikroszkopikus ábrák) a gyakorlatban, képek gyűjtése egyéni és páros munkában. A tapasztalatok megbeszélése. Nagyítás diavetítéssel vagy árnyjátékkal – osztálymunka. Hányszoros a nagyítás? – becslés és mérés. Háromszögek és négyszögek kicsinyítése és nagyítása szabadkézzel, majd annak ellenőrzése, hogy matematikai értelemben hasonlóság-e; szögek és az oldalak arányainak ellenőrzése. Szakaszok felezése és többszörözése szerkesztéssel. Az érdeklődő tanulók szerkesszék meg különféle síkbeli alakzatok adott arányú képét is.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes